
Parlamentul  României

Camera  Deputaţilor        
	         Comisia  pentru  apărare, 
ordine publică şi siguranţă naţională

             Nr. 32/232/2010
	                     Bucureşti, 16.09.2010
              PL x 401/2010


R A P O R T 
asupra proiectului de Lege pentru ratificarea Convenţiei pentru stabilirea Centrului Sud-Est European de Aplicare a Legii, încheiată la Bucureşti la 9 decembrie 2009 şi semnată de România la Bucureşti, la aceeaşi dată
1.  În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond cu proiectul de Lege pentru ratificarea Convenţiei pentru stabilirea Centrului Sud-Est European de Aplicare a Legii, încheiată la Bucureşti la 9 decembrie 2009 şi semnată de România la Bucureşti, la aceeaşi dată, trimis cu adresa nr. PL x 401 din   1 septembrie 2010 şi înregistrat cu nr. 32/232 din 2 septembrie 2010. 


Consiliul Legislativ, cu nr. 718/8.06.2010, a avizat favorabil acest proiect de lege.


Comisia juridică, de disciplină şi imunităţi, cu nr. PL x 401 din 07.09.2010, a avizat favorabil acest proiect de lege.


Comisia pentru Tehnologia Informaţiei şi Comunicaţiilor, cu          nr. P.L x 401/2010 din 07.09.2010, a avizat favorabil acest proiect de lege.


Comisia pentru drepturile omului, culte şi problemele minorităţilor naţionale, cu nr. 25/588 din 08.09.2010, a avizat favorabil proiectul de lege.


Convenţia supusă ratificării are ca obiect de reglementare crearea noului cadru juridic între statele părţi la Acordul de cooperare pentru prevenirea şi combaterea infracţionalităţii transfrontaliere, semnat la Bucureşti la 26 mai 1999, de desfăşurare a activităţii Centrului Sud – Est European de Aplicare a Legii, centru care va prelua toate drepturile, obligaţiile şi bunurile aparţinând Centrului SECI. 

2. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.

3. Potrivit prevederilor art. 75 alin. (1) din Constituţia României, republicată, şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este prima Cameră sesizată.

5.  La lucrările Comisiei au fost prezenţi 23 deputaţi din totalul de 25 de membri ai acesteia.

În urma dezbaterilor, în şedinţa din 16 septembrie 2010, membrii Comisiei, cu unanimitate de voturi, au hotărât să propună Plenului Camerei Deputaţilor adoptarea acestui proiect de lege în forma prezentată. 

Preşedinte, 

Costică CANACHEU 

Expert parlamentar Luminiţa Oprea
